Case ID: 1182004
Sentence 14: Bu isə onu deməyə əsas verir ki, məhkəmə nədənsə işə baxılarkən tərəflərin məhkəmə iclasında çəkişmə prinsipinin təmin olunmasında maraqlı olmamış, cavabdehin ona qarşı irəli sürülmüş iddiaya qarşı etirazını bildirmək, təqdim edilmiş sübutların araşdırılmasında iştirak etmək, özünün sübutlarını təqdim etmək və s. kimi prosessual hüquqlarından yararlanmaqla barəsində ədalətli məhkəmə qərarının qəbul olunmasına nail olmağa şərait yaratmamış, cavabdehin ədalətli məhkəmə araşdırması hüququnun pozulmasına səbəb olmuşdur.